Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το εαρινό εξάμηνο του ακ. έτους 2022-2023, στο γνωστικό αντικείμενο «Απειροστικός Λογισμός IV».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **268/2023**
2. **282/2023**
3. **270/2023**
4. **276/2023**

Παρουσίαση των υποψηφίων:

**1**.Ο κ.**268/2023** είναι κάτοχος διδακτορικού διπλώματος από το Τμήμα Μαθηματικών του Πανεπιστημίου Πατρών, (2012) με θέμα «Τοπολογική ταξινόμηση δυναμικών συστημάτων». Διαθέτει επίσης μεταπτυχιακό τίτλο σπουδών από το Τμήμα Μαθηματικών του Πανεπιστημίου Πατρών στα Εφαρμοσμένα Μαθηματικά (2007). Είναι πτυχιούχος του Τμήματος Μαθηματικών του Πανεπιστημίου Πατρών (2004).

Έχει 11 δημοσιευμένες εργασίες σε διεθνή περιοδικά και 1 εργασία σε πρακτικά διεθνούς συνεδρίου (scopus, zbMATH), από τις οποίες 6 την τελευταία πενταετία. Έχει 51 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ από το 2017 έως σήμερα. Έχει γράψει ένα διδακτικό βιβλίο «Δυναμικά Συστήματα».

Η διδακτορική διατριβή και το δημοσιευμένο έργο του κ. **268/2023** εμπίπτουν στο γνωστικό αντικείμενο «Απειροστικός Λογισμός IV».

**2**.Ο κ. **282/2023** είναι κάτοχος διδακτορικού διπλώματος από το Τμήμα Φυσικής του Α.Π.Θ. (2022), με θέμα «Δομικός και χημικός χαρακτηρισμός χαμηλοδιάστατων νανο-ετεροδομών και ατελειών δομής με προηγμένες μεθόδους HR(S)TEM». Επίσης είναι κάτοχος μεταπτυχιακού τίτλου σπουδών από το Τμήμα Φυσικής του Α.Π.Θ. (2017) και πτυχίου από το Τμήμα Φυσικής του Α.Π.Θ. (2014). Η διδακτορική διατριβή και το δημοσιευμένο έργο του δεν εμπίπτουν στο γνωστικό αντικείμενο «Απειροστικός Λογισμός ΙV».

**3**.Ο κ. **270/2023** είναι κάτοχος διδακτορικού διπλώματος από το University of Granada, Spain (2014) με θέμα «Isoperimetric inequalities in convex bodies». Διαθέτει επίσης μεταπτυχιακό τίτλο σπουδών από το Τμήμα Μαθηματικών και Εφαρμοσμένων Μαθηματικών του Πανεπιστημίου Κρήτης στα Μαθηματικά και Εφαρμογές τους (2008). Είναι πτυχιούχος του Τμήματος Μαθηματικών του Πανεπιστημίου Κρήτης (2004).

Έχει 5 δημοσιευμένες εργασίες σε διεθνή περιοδικά (scopus, zbMATH). Έχει 25 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ ενός (1) εξαμήνου (Εαρινό Εξάμηνο 2018-2019).

Η διδακτορική διατριβή και το δημοσιευμένο έργο του κ. **270/2023** εμπίπτουν στο γνωστικό αντικείμενο «Απειροστικός Λογισμός IV».

**4**.Ο κύριος **276/2023** είναι κάτοχος διδακτορικού διπλώματος από το Τμήμα Μαθηματικών του Πανεπιστημίου Πατρών, (2009) με θέμα «Μελέτη ειδικών κατηγοριών πολλαπλοτήτων επαφής Riemann». Διαθέτει επίσης μεταπτυχιακό τίτλο σπουδών από το Τμήμα Μαθηματικών του Πανεπιστημίου Πατρών στα Θεωρητικά Μαθηματικά (2006) και είναι πτυχιούχος του ίδιου Τμήματος (2003).

Έχει 11 δημοσιευμένες εργασίες σε διεθνή περιοδικά και 2 εργασίες σε πρακτικά διεθνούς συνεδρίου (scopus, zbMATH). Έχει 57 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ μεγαλύτερη των τριών ετών.

Η διδακτορική διατριβή και το δημοσιευμένο έργο του κ. Μιχαήλ Μάρκελλου εμπίπτουν στο γνωστικό αντικείμενο «Απειροστικός Λογισμός IV».

Ως εκ τούτου οι υποψήφιοι κατατάσσονται με την παρακάτω αξιολογική σειρά:

**Σειρά κατάταξης των υποψηφίων**

1. **268/2023**
2. **276/2023**
3. **270/2023**

**Πρόταση**

Οι κ.κ. **268/2023** και **276/2023** υπερτερούν έναντι των άλλων υποψηφίων σε ερευνητικό και διδακτικό έργο. Εκ των δύο προκρινόμενων, η επιτροπή δίνει ελαφρύ προβάδισμα στον κύριο **268/2023** λόγω της ευρύτητας του ερευνητικού του έργου και προτείνεται για να διδάξει το μάθημα «Απειροστικός Λογισμός IV».

Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.